Կանանց ցուցահանդես Կոպենհագենում (1895)

մինի|Արվեստի ցուցադրություն Կանանց Ցուցահանդեսում
մինի|Կանանց ցուցահանդեսի էսքիզը ''Illustreret Tidende (Պատկերազարդ Թերթ) ամսագրից''
**«Կանանց ցուցահանդեսն անցյալից և ներկայից»** () արվեստի և մշակույթի ցուցահանդես է, որն անցկացվել է Կոպենհագենում 1895 թվականին սկանդինավյան երկրների կանանց համար: Ոգեշնչված 1893 թվականին Չիկագոյում անցկացված Համաշխարհային ցուցահանդեսից՝ այն կազմակերպել էին ցույց տալու, թե որքան են սկանդինավյան կանայք առաջադիմել կրթության, աշխատանքի և արվեստի ոլորտներում: Իր տեսակի մեջ առաջինը լինելով Եվրոպայում՝ այն ​​համարվում էր մեծ ձեռքբերում։

## Նախադրյալներ
մինի|Հին և նոր խոհանոցի ցուցահանդես
1893 թվականին Չիկագոյի համաշխարհային ցուցահանդեսը տպավորել էր դանիացի այցելուներին իր Կնոջ շենքով, որը պարունակում է արվեստի և գրականության ցուցադրություններ: Սոֆի Օքսհոլմը (1848–1935), ով այցելել էր ցուցահանդես, ակնհայտորեն տպավորված էր ցուցահանդեսով, հատկապես դանիական ասեղնագործությամբ: Դանիա վերադառնալուց հետո նա անմիջապես հավաքեց մի շարք ազդեցիկ կանանց՝ հաջորդ տարի Կոպենհագենում սկանդինավյան կանանց ցուցահանդես կազմակերպելու նպատակով: Չնայած նախնական ոգևորությանը, բյուջետային և կառավարման խնդիրների արդյունքում 1894 թվականի փետրվարին հայտարարվեց, որ ցուցահանդեսը մինչև 1895 թվականը տեղի չի ունենա։

Օքսհոլմը, ով դժվարություններ ունեցավ նախապատրաստական աշխատանքների կազմակերպման ժամանակ, 1895 թվականի սկզբին հրաժարվեց համակարգող կոմիտեի ղեկավարի պաշտոնից։ Նրան փոխարինեց Բերտա Բուխը Կանանց Միությունից, բայց Էմմա Գադը (1852–1921) ապացուցեց, որ ինքն է ամենահաջող անդամը: Փոխնախագահ նշանակվելով՝ Գադին հաջողվեց ժամանակին կատարել բոլոր պայմանավորվածությունները։ Դրանք ներառում էին ցուցահանդեսի վայրի ընտրությունը, որն ի վերջո կենտրոնացավ երկու տարբերակի շուրջ՝ Արդյունաբերական ասոցիացիայի շենքի (*Industriforeningen*), որի կառուցումը կապված էր 1872 թվականի սկանդինավյան ցուցահանդեսի հետ, և մյուսը Դեն Ֆրի Ուդսթիլինգի (Den Frie Udstilling) շենքն էր: Ուստի ցուցահանդեսի բացումը իրականություն դարձավ 1895 թվականի հունիսի 22-ին՝ թագուհի Լուիզայի ներկայությամբ։

## Ցուցահանդես
մինի|Գրենլանդիայի ցուցահանդեսը
Բացի Դանիայից բերված ցուցանմուշներից, ցուցահանդեսն ուներ տարածքներ, որոնք հատուկ նվիրված էին Դանիայի նահանգներին և անդրծովյան տարածքներին (Ֆարերյան կղզիներ, Գրենլանդիա, Իսլանդիա և Դանիայի Արևմտյան Հնդկաստան), ինչպես նաև Նորվեգիային և Շվեդիային: Կան արձանագրություններ 2415 ցուցանմուշների մասին, որոնք առնչվում են նկարչությանը, հետաքրքրասիրությանը (ներառյալ հայտնի կանանց հետ կապված իրեր), արվեստներին և արհեստներին, տարազներին, զարդերին (ներառյալ ոսկյա և արծաթյա իրեր), գրականությանը (ձեռագրեր, ամսագրեր, գրքեր) և տեխնիկային: Կային նաև ցուցանմուշների առանձին ցանկեր, որոնք վերաբերում էին տնային տնտեսությանը, բարեգործությանը, հիգիենային, կրթությանը, կենցաղային արհեստներին (մանում և ջուլհակություն, կաշեգործություն, փայտագործություն, ասեղնագործություն, նկարչություն մետաքսի վրա և սպիտակ ասեղնագործություն), երաժշտությանը և արվեստին:

Դեն Ֆրի Ուդսթիլինգ շենքի համար կար 301 արվեստի գործերի, նկարների և քանդակների առանձին գույքացուցակ՝ թվարկված նկարչի կողմից:

## Հիմնական կազմակերպիչներ
Ցուցահանդեսի կազմակերպչական աշխատանքներում մեծ դերակատարություն ունեցան երկու կանայք՝ Սոֆի Օքսհոլմը և, ամենից առաջ, Էմմա Գադը:

## Վերջնարդյունք
Կանանց ցուցահանդեսը մեծ հաջողություն ունեցավ: Այն ոչ միայն գնահատվեց Դանիայում և դրանից դուրս, այլև զգալի շահույթ ապահովեց: Գադը հույս ուներ, որ այդ գումարը կարող է օգտագործվել անկախ «Կանանց շենքի» համար (*Kvindernes Bygning*), որը կունենար հանդիպումների սենյակ, ընթերցասրահ, ռեստորան և գավառների կանանց համար կացարան: Շենքի վրա սկսեցին աշխատել միայն 1929 թվականին: Այն ավարտուն տեսք ստացավ 1937 թվականին։

## Ցուցադրողներ
Կանանց ցուցահանդեսում ընդգրկվել են հետևյալ արվեստագետների աշխատանքները.

### Քանդակագործներ

* Էլնա Բորկ
* Հենրիետ Դիդերիխսեն
* Ագնես Լուն (նաև նկարիչ)
* Աննա Մարի Կառլ-Նիլսեն
* Յոհան Պեդերսեն-Դան
* Նիլսին Պետերսեն
* Ադելգունդե Ֆոգտ (հետմահու)

### Կոմպոզիտորներ
* Յոհան Ֆենգեր
* Նաննա Լիբման
* Էլիզաբեթ Մեյեր
* Տեկլա Գրիբել-Վանդալ

### Նկարիչներ

* Աննա Անկեր
* Մարի Բենգ
* Վիլ Բենգ
* Բրիտա Բարնեկով
* Լուիզ Բոնֆիլս
* Ալֆրիդա Բադսգարդ
* Կլարա Կարլ
* Անտոնորա Քրիստենսեն
* Օգուստա Դոլման
* Շառլոտ Ֆրիմոդտ
* Յոհան Ֆրիմոդտ
* Հենրիետ Հան-Բրինկման
* Անե Մարի Հանսեն
* Մարի Հենրիկես
* Սոֆի Հոլթեն
* Սյուզետ Հոլթեն
* Էլիզա Կոնստանտին-Հանսեն
* Յոհան Քեթրին Քրեբս
* Բիրջիթ Լևիսոն
* Ագնես Լուն (նաև քանդակագործ)
* Մարի Լուպլաու
* Ավգուստա Լեսո
* Էմմա Լոֆլեր
* Էմմա Մեյեր
* Ջենի Մեյեր
* Էմիլի Մունդտ
* Բերտա Նաթանիելսեն
* Դագմար Օլրիկ
* Աննա Պետերսեն
* Մարի Պրետցման
* Լուիզա Ռավն-Հանսեն
* Հոլգա Ռայնհարդ
* Մարի Սենդհոլտ
* Շառլոտ Սանոմ
* Լաուրա Սարաու
* Էլիզաբեթ Շիոթ
* Իդա Շյոտց-Յենսեն
* Միմի Շվարցկոպֆ
* Աննա Սմիդթ
* Օլգա Սմիթ
* Էդմա Ֆրոլիչ
* Էմմա Թոմսեն
* Էմմի Թորնամ
* Լյուդովիկա Թորնամ
* Էլիզաբեթ Տորնոե
* Նիկոլին Թուքսեն
* Էլիզաբեթ Վանդել
* Բերտա Վեգման

#### Հետմահու

* Էլիզաբեթ Յերիխաու-Բաուման
* Ջուլիան Համմեր (մահացել է բացումից օրեր առաջ)
* Էլեոնորա Քրիստին Հարբո
* Հաննե Հելլեսեն
* Մարի Կնուդսեն
* Ջուլի Լյութկեն
* Քրիստինա Լյովման
* Սոֆի Մադսեն
* Հերմանիա Նիրգարդ
* Բոլետ Պուգգաարդ
* Ջորջիա Սկովգարդ (երկու նկարչական ալբոմ իտալական ճանապարհորդություններից 1854-55 և ութ ասեղնագործություն)
* Մարիանե Ստաբ
* Էլեոնորա Չերնինգ

## Ծանոթագրություններ

## Արտաքին հղումներ
* Source 

Կատեգորիա:Արվեստ ըստ երկրի
Կատեգորիա:Արվեստ ըստ թեմայի
Կատեգորիա:Արվեստ ըստ ժամանակաշրջանի
Կատեգորիա:Կանանց իրավունքներ
Կատեգորիա:Կին ակտիվիստներ
Կատեգորիա:Կոմպոզիտորներ
Կատեգորիա:Կոպենհագենի թանգարաններ
Կատեգորիա:Կոպենհագենի պետական պատկերասրահի նկարներ
Կատեգորիա:Մշակույթ ըստ երկրի
Կատեգորիա:Նկարչություն
Կատեգորիա:Նկարչուհիներ
Կատեգորիա:Նկարչուհիներ ըստ ազգության
Կատեգորիա:Ցուցահանդեսներ ըստ երկրի
Կատեգորիա:Քանդակագործներ